Exqrch/javanese-Komodo-pixelgpt huggingface dataset:
Isèn Rujak Cingur racaké irisan janganan lan woh-wohan kaya ta timun, bengkoang, bajangan (pelem anom), nanas, dhondhong, tahu, témpé, taugé, kangkung, kacang lanjaran ditambah lontong
Kabèh bahan iku dicampur karo sambel kacang
sambelé digawé saka petis urang, gula jawa, lombok, kacang sing wis digorèng, bawang goreng, lan irisan tipis gedhang ijo
Panganan iki akèh ditemoni ing warung lan bakul ing pinggir dalan.
Li Na Li Na (; #ALIH) ya iku juru main petenis wanita saka Républik Rakyat China
Dhèwèké wis menangaké 5 kajuwaran tenis WTA lan 19 kajuwaran ITF
Saiki, Li Na dadi petenis wanita nomer 4 ing donya (4 Juni 2011)
Prèstasi paling apik saka Li Na ya iku nalika menangaké kajuwaran tunggal Grand Slam pisanané ing Perancis Terbuka 2011 sawisé ngalahaké Francesca Schiavone kang asalé saka Italia ana ing babak final
Iki ndadèkaké Li Na dadi petenis wanita Asia kapisan kang bisa menangaké gelar juwara tunggal Grand Slam.
Windows 2.0 WIndows 2.0 iku sistem operasi versi loro berbasis "Graphical User Interface" (GUI), digawé karo Microsoft Windows tanggal 9 Dhésèmber 1987 amarga Windows 1.0 kurang sukses
Windows 1.0 kurang sukses amarga aplikasai sing njurung Windows 1.0.
Ruth Sahanaya Ruth Sahanaya, Sawijining nama kang kerep ngisi pirang-pirang acara konser musik ing tanah air lan mancanagara
ora gumunaké yèn dhèwèké duwé barisan penggemar fanatik kang ngidolakaké
Kekuatan vokalé lang kas bisa mbius kupingé para pangrungu karo cara kang ora bisa dilukisaké
pirang-pirang prestasi internasional wis diintukaké
Ruth Sahanaya penyanyi Indonésia "Ruth" kang biyasa diceluk "Uthe"
ngawiti karir musike awit 1987, wektu iku album pertamané nembé dirilis.bojone, aktor filem "Jeffrey Waworuntu" iku sak dawane karirw wes tau ngerilis welasan album, hingga ngeteraké dhèwèké intuk jejuluk dadi "diva pop Indonésia" karo Krisdayanti lan Titi Dwijayati
"uthe" wiwit ngasilaké album awit taun 1987 sawisé teken kontrak karo perusahaan rekaman "PT Aquarius Musikindo"'
ing kurun wektu 15 taun hingga taun 2002, "Ruth" kang akrab diceluk "Uthe" iki, ngasilaké pitung album kalebu album "Greatest Hits" (2002) karo tambahan lagu anyar jejudul "Mengertilah Kasih"
Saliyané mau, uthe iyo kalebu penyanyi Diva Pop karo Krisdayanti lan Titi Dwijayati, Unthe wis pernah nggelar sejumlah konser monumental, Penampilané karo "Titi DJ" lan "Krisdayanti" formasi "3 Diva" ndadeaké salah suwijiné konser agung, malah Uthe duet karo musisi internasional "Keith Martin"
Meski kaloka, Uthe aktif ing pirang-pirang kagiyatan sosial
kanggo nunjukaké yèn nada panguripan antarumat beragama ing Ambon selama iki sedurungé konflik, Uthe gabung karo kurang luweh 70 artis penyanyi lan pamusik Maluku ing sawijinging acara televisi-iklan layanan masarakat-karo Yopie Latul, Utha Likumahuwa, Jeffrey Waworuntu, Diana Nasution, Minggoes Tahitu, Eva Arnaz, Andre Hehanusa, John Tanamal, Hamdan Att, lan laiya-liyané.
Saliyané dadi aktor kang main filem, Jeremy Thomas uga dadi modhèl ing kalawarti utawa iklan ing TV
Jeremy Thomas ngugemi agama Kristen lan ing karir dhèwèké akèh dadi bintang ing sinétron-sinétron apa déné ing biyoskup
Jeremy duwé anak wadon kang jenengé Valerie Thomas
Jeremy Thomas duwé bojo jenengé Ina Indayanti
Jeremy Thomas biyèn ora tau angen-angen dadi juru main sinétron
Dhèwèké malah seneng dadi wiraswastawan
Kepénginan dadi wiraswastawan iki kang motivasi dhèwèké nglancong ing Jakarta lan kuliyah ing Jurusan Administrasi Niaga Univèrsitas Atmajaya
Kariré dadi artis kawiwitan nalika ana tawaran saka salah sijiné biro iklan kanggo dadi bintang iklan
Saka dadi modhèl Jeremy Thomas utawa kang diundang Jimy bisa dadi bintang sinétron
Sinétron kang sepisanan judhulé "Hati Seluas Samodra" kang dibintangi dhèwèké karo aktris Paramita Rusady
Sinétron sawisé iku ya iku "Anakku Terlahir Kembali", "Janjiku", "Mencintaimu" taun 2001-2002, "Tersanjung", "Dewi Fortuna" taun 1998-1999, "Seandainya aku boleh memilih" lan liya-liyané
Sinétron kang tau dibintangi Jeremy Thomas akèh cacahé
Jeremy Thomas tau dadi bintang iklan ing TV.
Novia Kolopaking Novia Kolopaking (#ALIH) ya iku salah sijiné seniman kang asalé saka Indonesia
Novia Kolopaking akèh nduwéni kiprah ing babagan sastra, khususé geguritan
Saliyané seniman, Novia uga main drama lan filem
Novia uga nduwéni kabisan olah vokal utawa nyanyi
Nalika isih bocah, jeneng Novia Kolopaking wis dikenal liwat majalah-majalah anak-anak lan pentas ing panggung, Novia Kolopaking pentas nyanyi apa déné main sandiwara utawa drama
Nanging jeneng Novia Kolopaking wiwit misuwur lan dikenal ing pentas seni nasional nalika dhèwèké main dadi Emak ing filem serial kang disiyaraké ing tivi
Film iki judhulé "Kulawarga Cemara"
Saliyané iku kang nggawé jeneng Novia Kolopaking sangsaya misuwur ya iku Novia uga main filem ing filem tivi kang judhulé "Siti Nurbaya"
Sanajan ora akèh sing ngerti, Novia Kolopaking uga tau ngisi swara ing sandiwara radiyo kang judhule "Saur Sepuh"
Ing sandiwara radio iki, Novia dadi paraga Dewi Anjani
Ing donyaning nyanyi, Novia Kolopaking uga misuwur kanthi nyanyékaké hit populer kaya ta lagu kang judhule "Kembali", "Untukmu Segalanya", "Dengan Menyebut Nama Allah", lan lagu "daur ulang" kang judhule "Bunga Mawar"
Sawisé vakum ora main sinétron suwéné wolung taun, ibu tiri vokalis Letto kang jenengé Noe iki main manèh ing sinétron kang duwé téma religi
Sinetron iki judhule "Rinduku Cintamu" kang disiyarake taun (2008)
Novia Kolopaking nikah tanggal 22 Maret 1997
Novia nikah karo Emha Ainun Nadjib lan nduwé anak kang cacahé papat saka pernikahan iki
Sanajan jarang ngétok ing pentas nasional, Novia kerep ngancani kalompok Kiai Kanjeng nekani pangngonan-panggonan kang ana ing Indonesia lan ing donya
Album kang digawé Novia Kolopaking
Sinetron kang dibintangi Novia Kolopaking
Film kang dibintangi Novia Kolopaking.
Shireen Sungkar Shireen Sungkar (#ALIH) iku sawijining aktris Indonesia
Shireen dadi anak nomer loro saka telu sadulur
Bapaké jenengé Mark Sungkar kang uga juru main sinétron
Shireen seneng akting wiwit cilik
Nalika ngeteraké buliké casting ing SinemArt, dhèwèké banjur ditawani main sinétron
Nalika iku Shireen dadi peran pembantu ing sinétron "Bukan Diriku" bareng karo Baim Wong lann Ririn Dwi Ariyanti
Jenengé wiwit dikenal nalika dhèwèké main ing sinétron "Wulan" bareng akro Dhini Aminarti
Kajaba iku Shireen uga tau main ing sinétron "Putri Duyung" lan "Perempuan Teraniaya"
Sawisé saka SinemArt, Shireen banjur pindhah ing MD Entertainment lan langsung éntuk peran utama dadi Fitri ing "Cinta Fitri 1 & 2"
Sinetron iki kangg nggawé jenengé misuwur
Shireen miwiti kariré nalika dadi semifinalis GADIS Sampul 2006
Ora mung akting lan main sinétron, Shireen uga nduwéni bakat nyanyi
Shireen karo mbakyuné ya iku Zaskia Sungkarmbentuk grup duo vokal kang jenengé The Sisters
Album kang digawé sepisanan iki judhulé "The Journey of Love"
Album iki digawé tanggal 25 Juli 2008
Kanggo tanda pangucap syukur ngenani bab suksesé sinétron kang diperanaké ya iku "Cinta Fitri", Shireen nindakaké ngibadah umroh lan ngrayakaké dina riyaya Idul Fitri 1428 H ing tanah suci Mekah
Shireen mangkat karo wong tuwané ya iku Mark Sungkar lan Fanny Bauty
Kajaba iku Shireen uga mangkat karo Zaskia Sungkar, mbakyune lan Yusuf, adhiné
Shireen sakluwarga mangkat wiwit tanggal 6 Oktober lan mbalik ing Jakarta nalika dina Slasa tanggal 16 Oktober 2007
Shireen pacaran karo akto Adly Fairuz kang uga main ing sinétron Cinta Fitri
Ing album perdana The Sisters, Aldy uga mèlu ngarang lagu kang judhulé "Satu"
Nanging sasi Juni 2010 Shireen dikabaraké putus karo Adly
Saiki Shireen Sungkar pacaran karo Teuku Wisnu kang dadi lawan mainé ing sinétron "Cinta Fitri".
Nani Wijaya Nani Wijaya (#ALIH)
Nani Wijaya punika misuwur dados salah satunggaling aktris senior ingkang dados bintang wonten ing sinétron-sinétron saha wonten ing filem "layar lebar"
Nani Wijaya punika estrinipun aktor saha sutradara ingkang anami Misbach Yusa Biran
Kajawi punika, Nani Wijaya ugi dados ibunipun almarhum Sukma Ayu saha Cahya Kamila
Nani Wijaya sangsaya misuwur nalika akting wonten ing serial komedi situasi ingkang irah-irahanipun "Bajaj Bajuri"
Nalika samanten, nani Wijaya akting dados karakter Emak ingkang "licik" saha kepéngin mimpagipun piyambak
Nalika akting dados Emak, Nany Wijaya saged ndamel émosi tiyang ingkang mirsani
Kajawi punika, Nani Wijaya ugi saged akting lucu ing sinétron komedi punika
Kajawi akting wonten ing serial komedia "Bajaj Bajuri", Nani Wijaya ugi akting wonten ing serial tivi kanthi irah-irahan "Intan"
Wonten ing ngriki, Nani WIjaya akting dados mbahipun Intan ingkang gadhah katresnan ingkang tulus
Karekter tulus, jujur saha tanpa pamrih punika ndadosaken wayahipun ingkang anami Intan punika tansah nemu begja wonten ing pundhi-pundhi panggénan
Kajawi akting wonten sinétron ing tivi, Nani Wijaya ugi naté akting wonten ing filem "layar lebar"
Film "layar" lebar ingkang naté dipunbintangi Nani wijaya inggih punika filem kanthi irah-irahan "Darah Tinggi" nalika taun 1958, "RA Kartini" (1984), "Catatan Si Boy 1" lan 4 (1987 lan 1990), "Opera Jakarta" (1986), "Yang" (1983), "Si Jampang Mencari Naga Hitam" (1969), "Operation X" (1968), "Yang Muda Yang Bercinta" (1978), saha "Pencuri Cinta" (1984).
Rieke Diah Pitaloka Rieke Diah Pitaloka Intan Permatasari (#ALIH) iku sawijiné penulis buku, presenter, juru main sinétron Indonesia, lan aktivis pulitik
Rieke Diah Pitaloka nikah karo dhosen filsafat Universitas Indonésia, Donny Gahral Adian nalika dina Setu, 23 Juli 2005 ing Garut, Jawa Barat.
Sawisé namatake pandhidhikan S1 ing Fakultas Sastra Walanda Universitas Indonésia lan S1 Filsafat STF Driyakara, Jakarta Rieke uga nerusaké pandhidhikan
Sanajan sibuk karo kagiyatané ing donyaning hiburan, Rieke bisa ngrampungaké pandhidhikan S2 ne ing jurusan Filsafat Universitas Indonésia (UI)
Malah tesisé kang judhulé "Banalitas Kejahatan: Aku yang tak Mengenal Diriku, Telaah Hannah Arendt Perihal Kekerasan Nagara" dadi buku kang judhulé "Kekerasan Nagara Menular ke Masarakat"
Buku iki diterbitake karo Galang Press
Rieke Diah Pitaloka wiwit dikenal nalika dadi bintang iklan "Kondom Sutra" kanthi jargon "Meong"
Kajaba iku dhèwèké uga dikenal nalika meranaké dadi "Oneng" kang "o'on" ing sinétron komedi Bajaj Bajuri"
Rieke uga dikenal dadi presenter ing acara "Good Morning" lan nulis buku
Salah siji judhul bukune ya iku "Renungan Kloset"
Saliyané sinétron, Rieke Diah Pitaloka uga main teater
Rieke mèlu pentas teater kang judhule 'Cipoa' garapan Putu Wijaya
Rieke Diah Pitaloka uga njajal kanggo akting ing "layar lebar"
Rieke miwiti akting ing "layar lebar" utawa biyoskup dadi Dwi, ya iku wong wédok kang dipoligami ing filem "Berbagi Suami"
Ketagihan main filem, Rieke Diah Pitaloka main ing filem antologi kang digarap déning sutradara wadon kang cacahé papat
Film iki judhulé "Lotus Requiem" Film iki banjur diganti judhule dadi "Perempuan Punya Cerita"
Kagiyatan pulitik lan sosial
Rieke Diah Pitaloka aktif ing kagiyatan pulitik, malah tau duwé kalungguhan wakil sekretaris jendral DPP Parté Kebangkitan Bangsa (PKB) pimpinan Muhaimin Iskandar.
Rieke banjur mundur saka parté kang duwé basis Islam iki banjur nggabung ing Partai Demokrasi Indonesia Perjuangan (PDI-P) pimpinan Megawati Soekarnoputri.
Dhèwèké dadi anggota DPR periode 2009 - 2014 saka PDI-P nalika Laladan Pemilihan Jawa Barat II
Rieke Diah Pitaloka uga nggawé yayasan kang jenengé "Yayasan Pitaloka"
Yayasan iki kalebu yayasan ing babagan sastra lan sosial.
Dude Harlino Dude Harlino (#ALIH; lumrahé diundang "Dude")
Dude ya iku juru main sinétron lan filem Indonésia kang éntuk bebungah Aktor Terfavorit ing Panasonic Awards nalika taun 2007 lan 2010
Dude tau sekolah ing SMA Negeri 36 Jakarta lan Universitas Indonésia
Dude Harlino wiwit dikenal nalika taun 2005 sawisé main ing sinétron kang irah-irahané "Di Sini Ada Setan"
Dude Harlino nduwé awak kang dhuwuré 178 cm
Dude asalé saka Padang lan nduwé kasenengan maca
Jeneng Dude Harlino iku singkatan saka "Dua Dhésèmber" ya iku tanggal kelairané
Dude Harlino lair tanggal 2 Dhésèmber 1980
Dude Harlino ngugemi agama Islam
Saliyané iku Dude uga dadi bintang ing filem-filem kaya ta "Gue Kapok Jatuh Cinta" lan "Di Sini Ada Setan (The Movie)"
Wong lanang iki uga main sinétron kang dibabaraké ing televisi
Sinetron kang dibintangi Dude kaya ta "Di Sini Ada Setan", "Ada Apa Denganmu", "Cincin", "Intan", "Aisyah", "Cahaya", lan ing taun 2009 jenéngé saya misuwur amarga main ing sinétron "Nikita", "Manohara", lan "Doa dan Karunia"
Ing taun 2010, Dude main ing sinétron unggulan "Ketika Cinta Bertasbih Spesial Ramadan"
Ing sinétron iki Dude Harlino main peran dadi tokoh ustaz Ilyas
Ing taun 2007, saliyané dadi aktor paling favorit ing Panasonic Awards, Dude uga éntuk bebungah "Star of the Year" saka Mellyana's Guardians
Saliyané iku bebungah "Bintang Indonésia 2007" versi tabloid Bintang Indonésia
Ing taun 2010, Dude Harlino éntuk bebungah Panasonic Awards dadi Aktor Terfavorit Wiwit taun 2007 nganti taun 2008, Dude Harlino dadi bintang tivi kang paling larang regané Nanging setaun sawisé iku, ya iku ing taun 2009, posisiné digésér karo Luna Maya
Dude Harlino pacaran karo bintang sinétron kang jenengé Asmirandah, nanging Dude durung mikirake nganti tekan "pernikahan".
Chelsea Olivia Chelsea Olivia Wijaya lair ing kutha Bandar Lampung tanggal 29 Juli 1992
Dhèwèké ya iku salah siji aktris Indonésia
Chelsea Olivia iku ragil saka telung paseduluran
Kenya ngugemi agama Protèstan
Chelsea Olivia tau sekolah ing SD Tarakanita lan SMP St.Louis 1
Karir Chelsea Olivia kang sepisanan diwiwiti nalika dhèwèké dadi modhel ing album anak-anak
Sawisé iki Chelsea banjur lumebu ing Indika Intertainment
Dhèwèké éntuk peran ing sinétron kang kang irah-irahane "Matahariku"
Jeneng Chelse Olivia wiwit dikenal wong akèh nalika dhèwèké dadi bintang ing sinétron "Cincin"
Saliyané iku akèh tawaran main ing sinétron liyané lan dhèwèké dadi bintang iklan
Jenenge sangsaya misuwur nalika dhèwèké dadi bintang ing sinétron "Buku Harian Nayla"
Chelsea Olivia uga nonton filem Koréa kanggo ngasah bakat aktinge
Karir Musik lan Film
Saliyané main sinétron, Chelsea Olivia uga nyanyi karo BBB ya iku Bukan Bintang Biyasa, grup musik kang anggotané artis sinétron kang isih nom kaya ta Laudya Chintya Bella, Raffi Ahmad, Dimas Beck, lan Ayushita
Grup musik iki dibimbing déning komponis Melly Goeslaw
Grup BBB uga bakal ngisi "Soundtrack" filem "layar lebar" kang irah-irahane "Bukan Bintang Biyasa"
Sinetron "Buku Harian Nayla" iki nemu Chelsea Olivia karo Glenn Alinskie, uga artis anyar kang tau dadi pacare
Glenn Alinskie lan Chelsea Olivia dikabaraké resmi pacaran sadina sadurungé ambalwarsane Chelsea kang kaping 15 ya iku tanggal 28 Juli 2007
Sadurungé pacaran karo Glenn, Chelsea Olivia pacaran karo Ricky Harun
Pahargyan kang tau diwènèhake Chelsea Olivia
Chelsea Olivia main filem, sinétron, dadi bintang iklan, lan nyanyi.
Cut Tari Cut Tari Aminah Anasya, biyasa diundang Cut Tari (#ALIH) iku panatacara lan juru main sinétron Indonesia
Tari isih ana keturunan Acéh saka wong tuwané
Cut Tari lair nalika tanggal 1 November 1977
Dhèwèké anak nomer telu saka dulur kang cacahé papat
Bapaké jenengé Teuku Joesransjah
Cut Tari lulusan saka Stamford College, Jakarta
Cut Tari nikah karo Johannes Yusuf Subrata nalika tanggal 9 Januari 2004
Sawisé telung taun, Cut Tari nglairaké anaké kang sepisanan, tanggal 10 Oktober 2007 Anake Cut Tari kang sepisanan jenéngé Sidney Azkassyah Yusuf
Cut Tari kang duwé keturunan Acéh - Sumatera Kulon iki wis nduwé prestasi wiwit isih sekolah ing SD
Cut Tari dadi juwara Musabaqoh Tilawatil Quran (MTQ) tingkat RW
Cut Tari uga tau sinau piano lan organ, nanging mandheg ing tengah dalan lan ora diterusaké
Nalika umuré 13 Taun, wong wadon kang biyasa diundang "Ully" iki dadi seneng foto-foto ing nganggo kodhak
Wiwit cilik, Cut Tari pancen seneng dipoto
Kariré dadi artis, kawiwitan nalika Cut Tari mèlu pamilihan "Gadis Sampul" 1991
Saka lomba iki Cut Tari bisa dadi bintang ing pariwara prodhuk kosmetik, nalika taun 1993
Nalika iku umuré Cut Tari wis 16 taun
Cut Tari diajak main sinétron karo Harry De Fretes, banjur dadi bintang tamu ing sinétron komedi "Dongèng Langit"
Sawisé iku Cut Tari banjur éntuk tawaran kanggo main ing sinétron "Sisi-Sisi Dunia" (1993), Cut Tari uga dadi peran pembantu
Nanging saiki wis akèh sinétron kang dibintangi Cut Tari kaya ta "Perjalanan", "Melati", "Doaku Harapanku", "Kafe Biru", "Dewi Fortuna" "Tersanjung" lan "Rosalinda"
Nganti saiki Cut Tari rada bosen dadi peran antagonis kang kerep diperanaké ing sinétron
Saliyané dadi bintang filem, Cut Tari uga dadi panatacara ing televisi
Ing pertengahan taun 2010, Cut Tari kena kasus video porno karo Ariel Peterpan
Video kang isiné adegan mesum iki kasebar ing internét
Amarga kasus iki, Cut Tari banjur putus kontrak dadi presenter ing Infotainment Insert kang disiyarake ing Trans TV
Kawitane Cut Tari ora ngakoni yèn artis kang ana ing video mesum iku dhèwèké nanging pungkasané Cut Tari nangis lan ngakoni kabéh kang dilakoni ing video karo Ariel
Berita ngenani skandal Ariel lan Cut Tari iku ora mung kasiyaraké ing Indonésia nanging uga ing koran - koran ing mancanegara.
Cut Mini Theo Cut Mini Theo kang asring diundang Cut Mini (#ALIH) iku salah siji panatacara, bintang sinétron, lan juru main filem kang asalé saka Indonesia
Cut Mini miwiti karire wiwit umur 15 taun
Nalika iku dhèwèké dadi foto modhel ing salah sijiné kalawarti remaja
Cut Mini Theo iku anak saka pasangan alm
Usman Abdullah lan Cut Dermawan kang asalé saka Acéh
Cut Mini wiwit main filem nalika ditawani main ing sinétron "Catatan Si Boy"
Jeneng Cut Mini wiwit misuwur nalika dhèwèké dadi modhél ing video klip penyanyi Andre Hehanusa
Nalika Cut Mini lagi ngrintis kariré dadi presenter, dhèwèké ditawani dadi presenter karo Malaysia
Suwéné sangang sasi, Cut Mini ing Malaysia dikontrak karo salah sawijiné "rumah produksi" kang duwé kerjasama karo TV3 kanggo main ing sinétron-sinétron kang dibintangi 7 juru main saka 7 nagara kaya ta Brunei, India, Singapura, Malaysia, Vietnam
Sawisé mbalik ning Indonesia, Cut Mini wiwit cedhak karo P Project
Nalika cerak karo P Project, Cut Mini banjur ditawani karo salah sijiné stasiun tivi kanggo nggawé acara komedi kang témané "Sang Prabu"
Ing acara iki Cut Mini éntuk peran dadi wong Melayu, lan saka acara iki Cut Mini banjur dikenal dadi komedian
Cut Mini dadi anak pungkasan sak pitu sadulur
Cut Mini aktif dadi presenter kaya ta ing acara Telkomania lan Berita Selebritis (Betis)
Sinetron kang tau dibintangi Cut Mini ya iku "Kejarlah Daku Kau Kutangkap", "Gara-Gara Inul", "Kiri Istri Kanan Mertua", "Olga", lan "Permata Hati"
Cut Mini lulus kuliyah saka Sastra Jepang
Dhèwèké nduwé awak kang dhuwuré lan aboté
Saka filem kang sepisanan dibintangi ya iku "Arisan" jenengé dadi saya misuwur
Nalika taun 2000, Cut Mini nikah karo Muhamad Safril utawa kang biyasa diarani Mago
Film kang atu dibintangi Cut Mini Theo.
Luna Maya Luna Maya lair ing Denpasar, Bali tanggal 26 Agustus 1983
Luna Maya dadi aktris sinétron lan filem layar lebar Indonesia
Dhèwèké ngrintis karir saka modhél iklan lan "catwalk"
Luna Maya ngrintis kariré saka modhél
Dhèwèké main filem ing taun 2004 dadi peran pendukung ing filem "30 Hari Mencari Cinta"
Ing filem iki, Luna dadi Barbara, prawan ayu kang dadi idhem-idhemané saben wong lanang
Iki dadi peran kang sepisanan Luna Maya dadi tokoh antagonis
Sawisé iku Luna Maya main ing filem "Brownies" ing taun 2005
Ing filem kang dicekel sutradara Hanung Bramantyo iki Luna mung dadi peran pendukung
Peran utama Luna Maya nalika dadi Mina ing "Bangsal 13" ing taun 2005
Jeneng Luna Maya sang saya misuwur ing jagad hiburan Indonésia
Saliyané filem iku luna uga main ing filem "Cinta Silver" lan digosipake duwé gayutan karo Ariel, vokalis grup musik Peterpan
Sawisé "Cinta Silver", Luna éntuk penghargaan ing nominasi ing ajang filem nasional kalebu Festival Film Indonésia
Saliyané ing layar lebar Luna uga éksis dadi bintang sinétron lan iklan kaya ta Lux, Zestea, Sarimi, Vitalong C, XL, Bu Krim Detergen, Toshiba, lan liya-liyané
Prestasi-prestasi mau maragaké Luna dipilih dadi salah sijiné kang nggawa obor ing ajang Olimpiade 2008
Ora mung akting, ing donyaning modhél uga dilakoni Luna
Karo Dewi Sandra, lan Sandra Dewi, Luna mèlu nyanyi ing lagu kang dadi téma Euro 2008 kang judhulé "Play"
Luna Maya uga nyanyi kanthi kolaborasi karo Dide, vokalis band Hijau Daun
Dhèwèké nyanyi lagu kang judhulé "Suara (Ku berharap)" nduwékké HIjau Daun.
Olga Syahputra Yoga Syahputra utawa kang dikenal kanthi jeneng Olga Syahputra (#ALIH) ya iku salah sijiné aktor, pelawak, lan presenter kang asalé saka Indonesia
Olga Syahputra kerep main peran dadi "waria"
Nanging Olga Syahputra ora gelem yèn dhèwèké diarani nduwéni "kelainan seks"
Olga Syahputra iku anak pambarep saka pitu sadulur
Olga Syahputra anak saka pasangan Nur Rachman lan Nurhida
Olga Syahputra nduwéni kasenengan njaluk tandhatangan lan foto bareng karo idholané
Saya suwé Olga Syahputra ditawani main ing filem "Lenong Bocah"
Sadurungé main ing Lenong Bocah, Olga Syahputra kudu gladhen dhisik ing"Sanggar Ananda"
Amarga ora nduwé dhuwit, Olga banjur adol kulkas supaya bisa mbayar kursus ing "Sanggar Ananda"
Kanca raketé Olga Syahputra kang jenengé Bertrand Antolin banjur rumangsa mesaké lan nukokaké kulkas anyar kanggo Olga Syahputra
Nalika isih aktif gladhen ing Sanggar Ananda, Olga Syahputra uga kerep mèlu syuting sanajan mung dadi peran pembantu
Olga Syahputra uga tau dadi asisten penyanyi kang jenengé Rita Sugiarto
Sawisé Olga Syahputra main ing sinétron "Kawin Gantung" lan "Si Yoyo", Olga Syahputra dadi presenter "Ngidam" ing SCTV
Olga Syahputra dadi presenter karo Jeremy Thomas
Olga uga bisa nglawak ing acara komedi "Jangan Cium Gue" lan "Extravanganza ABG"
Nalika nggabung karo "Extravanganza ABG" ing taun 2005, jeneng Olga Syahputra wiwit dikenal
Jenéng Olga Syahputra banjur misuwur nalika lumebu taun 2007
Nalika iku Olga Syahputra nggabung karo Indra Bekti lan Indy Barends ing acara Ceriwis kang disiyaraké ing Trans TV.
Raffi Ahmad Raffi Ahmad duwé jeneng dawa Raffi Faridz Ahmad (#ALIH)
Dhèwèké ya iku presenter, aktor, lan penyanyi kang asalé saka Indonésia
Raffi Ahmad iku anak pambarep saka sadulur kang cacahé 3
Raffi Ahmad iku anak saka pasangan Munawar Ahmad (alm) lan Amy Qanita
Raffi Ahmad miwiti kariré dadi aktor
Nganti saiki Raffi Ahmad isih main sinétron, FTV lan filem layar lebar utawa biyoskup
Saliyané dadi aktor, Raffi Ahmad uga duwé karir dadi bintang iklan, presenter lan penyanyi
Sepisanan main ing sinétron, Raffi Ahmad main dadi pemeran pendukung ing sinétron kang judhulé "Tunjuk Satu Bintang", Raffi Ahmad banjur misuwur sawisé main ing sinétron "Senandung Masa Puber"
Ing sinétron iki dhèwèké main dadi pemeran utawa bareng karo Bunga Citra Lestari
Sawisé iku, Raffi banjur main ing sinétron-sinétron lan FTV remaja nganti filem biyoskup
Ing akir taun 2006, musisi Melly Goeslaw nganakaké casting kanggo grup vokal Bukan Bintang Biyasa, kang kondhang kanthi jeneng "BBB"
Proyek iki dikhususké kanggo juru main sinétron remaja Indonésia
Saka akéhé pesinetron kang mèlu audisi, pungkasané kepilih Raffi Ahmad, Laudya Chintya Bella, Chelsea Olivia Wijaya, Dimas Beck, lan Ayushita
"Single" kang sepisanan saka grup iki ya iku "Let's Dance Together"
Single iki ditampa apik karo masarakat
"BBB" banjur dadi bintang ing filem kang judhulé "Bukan Bintang Biyasa The Movie" kang disutradarai karo Lasja Fauzia
"BBB" banjur nggawe single anyar kang judhulé "Bukan Bintang Biyasa"
Single iki banjur misuwur ing kalangan remaja
Dhuet Raffi karo "Ayushita" ing lagu "Jangan Bilang Tidak" bajur dadi single sawisé "BBB"
Ing taun 2009, Raffi Ahmad uga dadi artis kang paling laris lan dadi presenter program "Dahsyat"
Ing program iki Raffi Ahmad banjur dikenal dadi presenter
Kajaba iku Raffi Ahmad uga dadi presenter ing program anyar kaya ta "Rafi Wkwkwk" lan "OMG"
Ing program iki, Raffi Ahmad dadi presenter karo "Olga Syahputra"
Nanging Raffi Ahmad uga tetep éksis ing akting
Kajaba iku Raffi Ahmad uga main ing filem-filem FTV, sinétron "Buku Harian Baim", "OKB" kang dilakoni nganti saiki.
Dewi Sandra Dewi Sandra Killick (lair ing Brazil, 3 April 1980; umur taun) iku artis, juru main filem, panatacara lan penyanyi Indonésia
Dewi duwé katurunan campuran Inggris lan Indonésia, nanging Dewi Sandra tetep duwé kewarganagaraan Indonésia
Bojone kang pisanan ya iku aktor filem kang jenenge Surya Saputra